**SUTARTIS NR. RIN\_24/02/12-01**

**IT sprendimų sutartis**

2024 m. vasario 12 d.

 Kaunas

**UAB ,,Rinkodara“** (toliau vadinama – „Vykdytoju“), esanti adresu Pramonės pr. 13, LT-51327 Kaunas, atstovaujama įmonės direktoriaus Žilvino Freigofo, iš vienos pusės, ir

**VšĮ Kupiškio rajono turizmo ir verslo informacijos centras** (toliau vadinama – ,,Klientu“), esantis adresu Gedimino g. 96, LT-40128 Kupiškis , atstovaujama turizmo vadybininko vaduojančio direktorių Pauliaus Venckaus, iš kitos pusės,

Klientas ir Vykdytojas kartu šioje sutartyje vadinami „Šalimis“, o atskirai – „Šalimi“, sudarė šią „Paslaugų teikimo sutartį“ (toliau vadinama – „Sutartimi”).

1. **Sutarties dalykas**
	1. Pagal šios Sutarties sąlygas, Vykdytojas įsipareigoja kokybiškai teikti Klientui šioje Sutartyje nurodytas paslaugas pagal Sutarties prieduose esančias Paslaugų technines sąlygas, o Klientas įsipareigoja numatytais terminais už suteiktas Paslaugas atsiskaityti, arba, jei Vykdytojo pateikiamas darbo rezultatas neatitinka techninių sąlygų, pateikti pastabas.
2. **ATSAKINGI ASMENYS**
	1. Informacija apie Klientą
	2. Asmuo, iš Kliento pusės atsakingas už informacijos, reikalingos Paslaugoms atlikti, teikimą:
		1. Vardas, pavardė: Paulius Venckus,
		2. El. pašto adresas: turizmas@infokupiskis.lt,
		3. Telefono Nr.: +370 672 02 034,
	3. Asmuo, iš Vykdytojo pusės atsakingas už Paslaugų įgyvendinimą:
		1. Vardas, pavardė: Paulius Bakutis,
		2. El. pašto adresas: prieziura@rinkodara.lt,
		3. Telefono nr.: +370-670-58220,
3. **Šalių įsipareigojimai**
	1. **Vykdytojo įsipareigojimai**
	2. Teikti Klientui paslaugas pagal šioje Sutartyje bei jos prieduose numatytas sąlygas ir terminus.
	3. Užtikrinti Paslaugų garantinį aptarnavimą pagal Paslaugos priede nurodytas sąlygas ir terminus.
	4. Teikti Klientui šioje Sutartyje numatytas Paslaugas vadovaudamasis galiojančiais Lietuvos Respublikos teisės aktų reikalavimais.
	5. Už kiekvieną pavėluotą darbų atlikimo dieną sumokėti 0,05 % baudą nuo vėluojamos atlikti Paslaugos sumos;
	6. Saugoti Kliento duomenis, susijusius su jam teikiamomis paslaugomis, ir neperduoti jų tretiesiems asmenims.
	7. Vykdytojas neatsako už šioje Sutartyje numatytų įsipareigojimų nevykdymą, jeigu:
		1. Klientas vėluoja atsiskaityti už paslaugas daugiau nei 30 kalendorinių dienų nuo sąskaitos-faktūros išrašymo ir, jeigu tai numatyta paslaugos teikimo taisyklėse, darbų priėmimo-perdavimo akto pasirašymo datos.
		2. Klientas netinkamai vykdo savo įsipareigojimus, įskaitant tai, kad pateikta informacija ar užduotis nėra teisingi ar tikri, ar Klientas vėluoja pateikti Sutartyje numatytą informaciją ar dokumentus ilgiau nei 5 d.d.
	8. Vykdytojas turi teisę be išankstinio įspėjimo išjungti Kliento serverį, jei į serverį yra nukreipta DDoS ataka (angl. Distributed Denial of Service), arba serverio veikimas sukelia trikdžius Vykdytojo techninėje platformoje.
	9. **Kliento įsipareigojimai**
	10. Sumokėti avansą, jeigu toks yra numatytas šios Sutarties 4 punkte.
	11. Paskirti vieną atsakingą asmenį, kuris pateiktų visą reikalingą numatytiems darbams atlikti medžiagą (nuotraukas, tekstus ir pan.) ir pateiktų galutinę Kliento poziciją į klausimus, iškilusius Paslaugų vykdymo metu;
	12. Saugoti Vykdytojo suteiktus prisijungimo duomenis;
	13. Klientas turi laiku pateikti Vykdytojui visus dokumentus ir informaciją, reikalingą savalaikiam Paslaugų teikimui, o taip pat laiku informuoti Vykdytoją apie visus kitus atvejus, galinčius turėti įtakos Paslaugų teikimui.
	14. Klientas suteikia Vykdytojui visą reikalingą informaciją ir dokumentus, kokybiškoms Paslaugoms teikti.
	15. Klientas atsako už pateiktos informacijos teisingumą ir jos turinio bei formos neprieštaravimą Lietuvos Respublikos teisės aktams.
	16. Vykdytojo el. paštu arba registruotu laišku siųstas ataskaitas apie suteiktas paslaugas Klientas privalo patikrinti ir patvirtinti arba atsiųsti pastabas ne vėliau kaip per 5 (penkias) darbo dienas. Jei po 5 (penkių) darbo dienų Klientas nepateikia atsakymo dėl Paslaugų teikimo ataskaitos, traktuojama, kad ji yra teisinga.
	17. Klientas įsipareigoja priimti Vykdytojo suteiktas Paslaugas ir už jas apmokėti šioje Sutartyje numatytomis sąlygomis ir terminais.
	18. Raštu informuoti Vykdytoją apie pageidavimą nutraukti sutarties ar jos priedų galiojimą ne vėliau kaip prieš 10 (dešimt) kalendorinių dienų.
	19. Klientas sutinka, kad Klientui pareikalavus prieigos prie serverio valdymo pulto, o Vykdytojui ją suteikus, nors ir esant užsakytai techninės priežiūros paslaugai, Vykdytojas tampa nebeatsakingas už sklandų serverio veikimą.
4. **Paslaugų užsakymo TVARKA**
	1. Užsakomos paslaugos, jų atlikimo techninės sąlygos, įgyvendinimo terminai, kaina ir atsiskaitymo terminai yra pateikiami prieduose. Priedai yra pasirašomi abejų Šalių ir tampa neatskiriama šios Sutarties dalimi.
	2. Sutarties vykdymo metu gali būti užsakomos papildomos paslaugos tokia tvarka:
		1. Paslaugų, kurių vertė siekia iki 100 Eur, užsakymu laikomas Kliento prašymas, pateikiamas el. paštu, nurodytu šios Sutarties 2.3.2 punkte.
		2. Paslaugų, kurių vertė yra didesnė nei 100 Eur, užsakymu laikomas paslaugos užsakymo priedas, pasirašomas abejų Sutarties Šalių.

1. **Paslaugų kaina ir atsiskaitymo tvarka**
	1. Paslaugų kaina yra 9500 (devyni tūkstančiai penki šimtai) Eur su PVM.
	2. Atsiskaityti už paslaugas Klientas įsipareigoja per 2024 metų gegužę arba vykdytojui vėluojant - po darbų atlikimo, nepraėjus nustatytam apmokėjimo terminui.
	3. Sąskaita išrašoma ne anksčiau nei gegužės 1 dieną, jeigu sutarti darbai laiku neatlikti – po atlikimo.
	4. Šalys susitaria, kad už suteiktas paslaugas Klientas įsipareigoja apmokėti ne vėliau kaip per 30 (trisdešimt) kalendorinių dienų nuo PVM sąskaitos faktūros gavimo dienos.
	5. Klientui pavėlavus apmokėti gautą PVM sąskaitą-faktūrą, už kiekvieną uždelstą sumokėti dieną privalo sumokėti delspinigius po 0,02% (dvi šimtąsias procento), skaičiuojant nuo uždelstos apmokėti sumos. Vykdytojas savo nuožiūra turi teisę sustabdyti paslaugų teikimą ir pateikti reikalavimą apmokėti PVM sąskaitą-faktūrą už suteiktas paslaugas. Nesumokėjus per 10 (dešimt) kalendorinių dienų po reikalavimo pateikimo raštu, Vykdytojas turi teisę vienašališkai nutraukti šią Sutartį ir išieškoti įsiskolinimą ir delspinigius Lietuvos Respublikos teisės aktuose nustatytais būdais, bei perduoti Kliento duomenis kitiems analogiškų paslaugų teikėjams.
	6. Tuo atveju, jei Sutartis nutraukiama, nesant Vykdytojo kaltės, avansas Klientui negrąžinamas, o jei jis dar nesumokėtas – turi būti sumokėtas. Vykdytojui atsisakius vykdyti sutartį, kai Klientas nėra pažeidęs sutarties sąlygų, Vykdytojas Klientui moka avanso dydžio baudą ir grąžina Kliento sumokėtą avansą.
	7. Klientas sutinka gauti Vykdytojo siunčiamas sąskaitas elektroniniu formatu.
2. **Šalių atsakomybė**
	1. Vykdytojas įsipareigoja kokybiškai ir laiku teikti šioje Sutartyje nurodytas Paslaugas..
	2. Šalys neatsako už įsipareigojimų nevykdymą ar netinkamą vykdymą, jei to priežastis buvo įvykiai, kurie nepriklauso nuo jų valios ir pagal Lietuvos Respublikos Įstatymus yra traktuojami kaip nenugalima jėga. Bet kuri iš šalių, negalinti vykdyti savo pareigų dėl nenugalimos jėgos privalo nedelsiant apie tai raštu pranešti kitai šaliai.
	3. Bet kuri iš šalių turi teisę laikinai sustabdyti savo įsipareigojimų vykdymą jei kita šalis nevykdo savo įsipareigojimų, ir pastarasis įsipareigojimų nevykdymas užkerta kelią kitai sutarties šaliai tinkamai vykdyti savo įsipareigojimus. Įsipareigojimų vykdymo sustabdymas gali tęstis tol, kol kita šalis neįvykdo savo įsipareigojimų.
3. **Kitos sąlygos**
	1. Ši Sutartis įsigalioja nuo jos pasirašymo momento ir galioja iki jos sąlygų galutinio įvykdymo.
	2. Ši Sutartis gali būti pakeista, papildyta ar nutraukta raštu susitarus abiem Šalims. Bet kokie Sutarties papildymai ar pakeitimai kurie yra sudaryti raštu ir pasirašyti abiejų Šalių, yra laikomi neatskiriama šios Sutarties dalimi. Šios Sutarties priedai taip pat laikomi neatskiriama šios Sutarties dalimi.
	3. Ši Sutartis taip pat gali būti nutraukta ir vienos iš šalių vienašališkai raštu įspėjus kitą šalį prieš 30 kalendorinių dienų, prieš tai įvykdžius visus įsipareigojimus numatytus Sutartyje iki jos nutraukimo.
	4. Joks Vykdytojo ar Kliento agentas, darbuotojas ar atstovas neturi įgaliojimų susieti Vykdytoją arba Klientą su kokiu nors tvirtinimu, pareiškimu ar garantija, jei tai nėra raštu įtraukta į šią Sutartį, apibrėžta Sutarties priede arba papildomame protokole.
	5. Visi kiti, šioje Sutartyje neaptarti atvejai yra reguliuojami Lietuvos Respublikos teisės normų.
	6. Šalys susitaria, kad ši Sutartis pakeičia visus ankstesniuosius žodinius ar rašytinius susitarimus ir įsipareigojimus tarp Šalių dėl to paties dalyko.
	7. Šalys susitaria tarpusavio santykiuose naudoti telefoninį ryšį bei elektroninį paštą, jeigu šios Sutarties konkrečiame punkte nenumatyta kitaip.
	8. Ši Sutartis sudaroma elektroniniu būdu, pasirašant elektroniniais parašais ir siunčiant el. paštu.
4. **Priedai**
	1. Priedas Nr.1 – specifikacija.

**Šalių rekvizitai**

|  |  |
| --- | --- |
| **Vykdytojas** UAB ,,Rinkodara”Adresas Pramonės pr. 13, KaunasTel. +370 620 80222A.s. LT684010051002148886 Įmonės kodas: 303143540 PVM kodas: LT100008183510Adresas korespondencijai:S. Daukanto g. 28, LT44246 Kaunas | **Klientas**Kupiškio rajono turizmo ir verslo informacijos centras, VšĮĮmonės kodas:160331162PVM kodas: LT100015233912Adresas: Gedimino g. 96, LT-40128 KupiškisTel.Nr. +37067202034 |
| Direktorius Žilvinas Freigofas  | Turizmo vadybininkas vaduojantis direktorių Paulius Venckus |